याद कीजिए वह वाकया जब दिल्ली विधानसभा के चुनाव के वक़्त केंद्रीय मंत्री साध्वी निरंजन ज्योति के ‘रामजादे बनाम हरामजादे’ वाले बयान पर तीखी प्रतिक्रिया हुई थी और संसद में भी खूब हंगामा हुआ था, तब प्रधानमंत्री मोदी ने मामले को ठंडा करने की गरज़ से लोकसभा में कहा था कि चूंकि निरंजन ज्योति दलित समुदाय और देहात से आती हैं, इसलिए वे ऐसा बोल गई हैं. अत: उनके बयान को ज्यादा तूल नहीं दिया जाए.